|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2017 m. spalio 19 d. |
| įsakymu Nr. AD1-2601 |

**SAVIVALDYBĖS BIUDŽETO LĖŠOMIS IŠ DALIES FINANSUOJAMOS PROGRAMOS „MUZIKINIŲ PROGRAMŲ RĖMIMAS“ SĄLYGŲ APRAŠAS**

|  |  |
| --- | --- |
| **Programos tikslas**  | Skatinti Klaipėdos muzikų kūrybinę veiklą, vaikų ir jaunimo muzikinį ugdymą, vystyti miesto muzikinę ir bendrąją kultūrą |
| **Reikalavimai programos projektams** | 1. Paraišką teikianti organizacija (įstaiga, asociacija) yra juridinis asmuo, veikia Klaipėdoje ne mažiau kaip 3 metus. 2. Kolektyvas muzikologų, muzikos kritikų pripažįstamas aukšto (profesionalaus) meninio lygio, jo pastarųjų metų veikla įrodo (pagal pateiktas ataskaitas arba recenzijas, atsiliepimus ir rekomendacijas) pasirengimą vykdyti programą.3. Ne mažiau kaip 1/2 kolektyvo sudaro jaunieji menininkai (asmenys nuo 14 iki 35 metų).4. Per metus parengiamos ne mažiau kaip 2 naujos koncertinės programos (finansuojamos ne daugiau kaip 3 naujos programos).5. Per metus surengiama ne mažiau kaip 10 koncertų Klaipėdoje (uždarose ir atvirose erdvėse, mokamų ir nemokamų), kuriuose apsilanko ne mažiau kaip 1000 klausytojų.6. Per metus parengiamos ne mažiau kaip 4 edukacinės programos, skirtos vaikams ir jaunimui, jose dalyvauja ne mažiau kaip 400 lankytojų.7. Programai finansuoti įsipareigojama rasti ne mažiau kaip 20 procentų lėšų iš kitų šaltinių.8. Klaipėdos muzikinė kultūra reprezentuojama ne mažiau kaip 2 šalies ir užsienio festivaliuose |
| **Veiklų vertinimo kriterijai ir jų balai** | 1. Programos meninė ir kultūrinė vertė (0–30).2. Partnerystė su kitomis kultūros ir (arba) kitų sričių (pvz., švietimo, socialinės srities) įstaigomis ar nevyriausybinėmis organizacijomis ir bendruomenėmis (0–20).3. Programos sąmatos tikslingumas ir aiškumas (0–10).4. Programos vadovo bei vykdytojų patirtis, kvalifikacija ir kiti žmogiškieji ištekliai, reikalingi projektui įgyvendinti (0–10).5. Programai įgyvendinti pritraukiamos lėšos iš kitų finansavimo šaltinių (0–10).6. Programos prieinamumas ir sklaida (0–20) |
| **Kitos sąlygos** | Programoms skiriamo dalinio finansavimo dydis priklauso nuo koncertinių programų skaičiaus ir sudėtingumo, kolektyvo dydžio, edukacinės veiklos apimties |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Klaipėdos miesto savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis) |

\_\_\_\_\_\_\_\_\_\_\_\_\_\_\_\_\_\_\_\_